IKEA innkallar bláa og rauða MATVRÅ smekki vegna mögulegrar köfnunarhættu . Verslunin hvetur viðskiptavini sína sem eiga slíka smekki að taka þá tafarlaust úr notkun og skila þeim í IKEA . Smekkirnir verða að fullu endurgreiddir og er kvittun ekki nauðsynleg til að fá endurgreiðslu . Kemur þetta fram á heimasíðu IKEA . Smekkirnir sem innkallaðir eru . „ Vöruöryggi er gríðarlega mikilvægt hjá IKEA . Vörurnar okkar eru prófaðar og standast allar viðeigandi reglugerðir og staðla . Þrátt fyrir það hafa okkur borist tilkynningar um að tölurnar á MATVRÅ smekkum geti losnað af og valdið köfnunarhættu . “ „ Okkur hafa borist tilkynningar þess efnis að tölurnar geti losnað af ef barn togar í þær “ segir Emelie Knoester , viðskiptastjóri hjá IKEA of Sweden , og heldur áfram : „ Öryggi viðskiptavina er forgangsmál hjá IKEA og því höfum við ákveðið grípa til fyrirbyggjandi aðgerða og innkalla bláa og rauða MATVRÅ smekki . Smekkir sem bera sama nafn , MATVRÅ , og eru mynstraðir í grænum og gulum lit eru samt sem áður öryggir í notkun þar sem bæði hönnun og efnið sem notað er í þá er annað . “